Harry Potter and the Sorcerer's Stone (filem)

**Harry Potter lan Watu Sekti** utawa '''Harry Potter and the Philosopher's Stone** (ing Amérikah Sarékat kaloka aran  **Harry Potter and the Sorcerer's Stone'*) yaiku salah sawijining filem taun 2001 kang kaarahaké déning Chris Columbus lan kababar déning Warner Bros Pictures. Filem iki dijupuk saka novèl fantasi J. K. Rowling kang mawa irah-irahan kang saèmper uga. Punjeraning crita adhedhasar taun sepisanané Harry Potter ing Sekolah Sihir Hogwarts. Paraga utama ing filem iki yaiku Daniel Radcliffe minangka Harry Potter, Rupert Grint minangka Ron Weasley , lan Emma Watson minangka Hermione Granger.

## Laku carita 
Harry Potter iku sawijining bocah kang katon prasaja kang urip bebarengan karo kulawarga Dursley kang isih ana sesambungan trah klawan dhèwèké. Ing dina ambal warsané kang kaping sewelas, Harry dikandhani Rubeus Hagrid manawa satemené dhèwèké iku juru sihir kang kaloka ing Jagad Sihir awit nalika isih bayi bisa rumeksa saka dayaning Lord Voldemort. Nalika iku Voldemort kasil matèni wong tuwané Harry, nanging Harry bisa slamet saka rékadayané Voldemort lan nilasaké tatu wujud bledhèg ing bathuké, banjur sawisé kadadèn iku Voldemort mati (utawa ngilang). Hagrid awèh kabar marang Harry manawa dhèwèké iku olèh layang ulem saka Sekolah Sihir Hogwarts. Sawisé Harry blanja piranti sekolahé ing Diagon Alley, banjur dhèwèké mangkat menyang sekolah sarana numpak sepur Hogwarts Express lumantar péron 9¾ kang dhelik ana ing Cross Station King, London.

Nalika ing jeron sepur, Harry pethukan Ronald Weasley, anaké kulawarga juru sihir kang nduwèni trah murni, lan Hermione Granger, sawijining juru sihir kang lair saka wong tuwa Muggle (dudu juru sihir). Banjur satekané ing sekolah, Harry lan para siswa taun kapisan padha kapérang ana ing patang klompok griya pondhokan kang béda-béda, ing antarané yaiku: Gryffindor, Hufflepuff, Ravenclaw, lan Slytherin. Griya Slytherin kondhang minangka pakumpulané sihir ireng lan juru sihir candhala, mula Harry ngupaya marang Topi Selèksi amrih ora dipanggonaké ing Slytherin. Ing pungkasan nuli Harry klebu ing griya Gryffindor bebarengan karo Ron lan Hermione. Banjur Sussie Figgis piniji minangka pangarsa kanggo milih paraga, makarya bebarengan karo Columbus lan Rowling anggelar audhisi kanggo milih paraga utama Harry, Ron, lan Hermione. Audhisi binuka iki kagelar mligi kanggo milih telung paraga utama iku mau, lan namung wong Inggris kang bakal bisa kapilih. Ing 8 Agustus 2000, banjur kawedharaké manawa Daniel Radcliffe, Emma Watson, lan Rupert Grint kasil kapilih kanggo nglakoni paraga Harry Potter, Hermione Granger, lan Ron Weasley.
* Daniel Radcliffe minangka Harry Potter. Columbus ngarsakaké Radcliffe minangka paraga utama jalaran Columbus tau ndeleng Radcliffe nalika ing prodhuksi *David Copperfield*, ananging Figgis mratélakaké manawa wong tuwané Radcliffe iku protèktif banget lan ora bakal awèh idin tumrap anaké kanggo main ing filem iki. Banjur Columbus tetep kukuh anggoné milih Radcliffe lan tundhoné putusan iki kang njalari Figgis mundur.
* Rupert Grint minangka Ron Weasley, kancané Harry ing Hogwarts.
* Emma Watson minangka Hermione Granger, kang uga kancané Harry. Guru téateré Watson ing Oxford nyetoraké jenengé menyang tim audhisi, nuli dhèwèké kudu mèlu punjul saka limang wawancara sadurungé dhèwèké piniji tenan. Watson anggoné mèlu audhisi pancèn sregep lan tenanan, nanging dhèwèké uga ora nyana yèn bakal bisa kapilih tenanan. Para prodhuser padha nggumun awit rasa pracaya dhiriné Watson kang bisa ngungkuli éwonan panyarta liyané.
*John Cleese minangka Nick Tanpa Sirah, memedi kang mbaureksa griya asrama Gryffindor.
*Robbie Coltrane minangka Rubeus Hagrid, manungsa separo buta lan kang mbaureksa Hogwarts.
* Warwick Davis minangka Filius Flitwick, kepala griya asrama Ravenclaw.
* Richard Griffiths minangka Vernon Dursley, paman Harry kang minangka wong Muggle.
* Richard Harris minangka Albus Dumbledore, kepala sekolah Hogwarts dan salah sawijining tukang sihir kang kaloka ing sadawané mangsa.
* Ian Hart minangka Profésor Quirrell, guru Ngèlmu Rumeksa saka Sihir Ireng ing Hogwarts lan uga antèk Lord Voldemort.
* John Hurt minangka Mr. Ollivander, juragan toko piranti sihir *Ollivanders''.
*Alan Rickman minangka Severus Snape, guru Ramuan dan kepala griya asrama Slytherin.
* Fiona Shaw minangka Petunia Dursley, bibi Muggle Harry.
*Maggie Smith minangka Minerva McGonagall, wakil kepala sekolah, kepala griya asrama Gryffindor lan guru Transfigurasi ing Hogwarts.
* Julie Walters minangka Molly Weasley, ibuné Ron.

## Filem kang laris 
Harry Potter and the Philosopher's Stone diputer sepisanan ing Odeon Leicester Square, London, ing 4 Novèmber 2001 mawa bioskup kang rinengga saèmper kaya Sekolah Hogwarts. Ing Amérikah Sarékat, filem iki bisa ngasilaké $ 32,3 yuta ing dina purwakané, mecahaké rékor sadurungé kang dicepeng déning Star Wars: Episode I - The Phantom Menace. Ing dina kaping loroné, kasil bisa mènèhi bathi reged $ 33,5 yuta, kang uga ngungkuli bathi ing dina sadurungé. Gunggungé bathi reged ing minggu kapisan yaiku $ 90,3 yuta, mecahaké rékor kang sadurungé cinepeng déning The Lost World: Jurassic Park.

Saéngga filem iki ngasilaké $ 978 yuta ing *box office* sajagad, $ 318 yuta ing Amérikah Sarékat lan $ 659 ing papan liya, nuli ndadèkaké filem iki minangka filem kang paling laris nomer loro ing sadawané sajarah nalika iku, uga minangka filem paling laris ing taun iku. Kaétung ing taun 2020, filem iki cinathet minangka filem kang paling laris nomer 47 ing sadawané mangsa, lan uga minangka filem séri Harry Potter kang paling laris angka loro, sawisé Deathly Hallows - Pérangan 2.

## Deleng uga 
* Harry Potter and the Prisoner of Azkaban (filem)
* Harry Potter and The Goblet of Fire (filem)
* Harry Potter and the Order of the Phoenix (filem)

## Rujukan